Ayova shtati gubernatori Terri Branstad prezident Donald Tramp tomonidan AQShning Xitoydagi elchisi etib tayinlandi, deb yozmoqda The New York Times. Mualliflarning ta’kidlashicha, Tramp bu lavozimga XXR raisi Si Jinpingni «eski oshna» deb atashni xush ko‘radigan insonni tayinlab, mamlakatga nisbatan bildirgan tanqidiy fikrlari haroratini biroz pasaytirmoqchi. Uning so‘zlariga ko‘ra, Brandstadning nomzodi bu juda to‘g‘ri qaror. «U ularning barchasini taniydi», - deya ma’lum qildi saylangan prezident. Nashrning yozishicha, Xitoy tashqi siyosat mahkamasi vakili Lu Kan AQShning bo‘lajak elchisini «Xitoy xalqining yaxshi do‘sti» deya atagan. «Biz uning mamlakatlarimiz o‘rtasidagi munosabatlarni rivojlantirish borasidagi harakatlarini ma’qullaymiz», - deya ma’lum qildi Kan.